
	
ΕΛΛΗΝΙΚΗ ΔΗΜΟΚΡΑΤΙΑ
 ΔΗΜΟΣ ΑΝΔΡΑΒΙΔΑΣ-ΚΥΛΛΗΝΗΣ

	   Λεχαινά, 25/06/2026                                 
         

	`

	  ΠΡΟΣ       
 Τη Δημοτική Επιτροπή 



Θέμα:  Έγκριση πραγματοποίησης πρακτικής άσκησης του ασκούμενου της Σ.Α.Ε.Κ.  Πύργου Μπίστα Παναγιώτη-Γεώργιου του Δημητρίου, ως Φύλακα Μουσείων και Αρχαιολογικών Χώρων.
Θέτουμε υπόψη σας:  

Α.  Τα Ινστιτούτα Επαγγελματικής Κατάρτισης (Ι.Ε.Κ.), δημόσια και ιδιωτικά, μετονομάζονται σε Σχολές Ανώτερης Επαγγελματικής Κατάρτισης (Σ.Α.Ε.Κ.). (παρ. 1 άρθρο 3 ν. 5082/24). Οι ασκούμενοι πραγματοποιούν την πρακτική άσκηση σε τμήματα των φορέων απασχόλησης αντίστοιχα με την ειδικότητά τους, με την εποπτεία υπεύθυνου του φορέα, ειδικότητας αντίστοιχης με το αντικείμενο κατάρτισής τους. (άρθρο 6 παρ.1 ΚΥΑ K5/97484/05.08.2021 (ΦΕΚ 3938/26.08.2021 τεύχος Β').  
    Με το Ν. 4763/2020 (Α’ 254) , (παρ.1 άρθρο 27 Ν.4763/20), καθορίζονται οι όροι και οι προϋποθέσεις με τις οποίες οι καταρτιζόμενοι των Ι.Ε.Κ. δύνανται να πραγματοποιούν την πρακτική άσκηση ή τη μαθητεία σε φυσικά πρόσωπα, Ν.Π.Δ.Δ., Ν.Π.Ι.Δ., δημόσιες υπηρεσίες, Ο.Τ.Α. α΄ και β΄ βαθμού και επιχειρήσεις, σύμφωνα με τον Κανονισμό Λειτουργίας των Ι.Ε.Κ., και με ευθύνη του Ι.Ε.Κ. στο οποίο φοιτούν. (άρθρο 2 παρ.1 ΚΥΑ K5/97484/05.08.2021 (ΦΕΚ 3938/26.08.2021 τεύχος Β'). 

        Η διαδικασία με βήματα έχει ως εξής:

1) Αίτηση καταρτιζόμενων στο φορέα που επιθυμεί να κάνει πρακτική άσκηση
 2) Απόφαση Δημοτικής Επιτροπής περί έγκρισης της πρακτικής άσκησης 
3) Βεβαίωση εργοδότη για έναρξη πρακτικής άσκησης 
4) Υποβολή αίτησης-δήλωσης του καρτιζόμενου και της ανωτέρω βεβαίωσης του φορέα περί αποδοχής στο ΙΕΚ στο οποίο φοιτά 
5) Απόφαση Διευθυντή του ΙΕΚ περί έγκρισης ή απόρριψης του αιτήματος του καταρτιζόμενου.
6) Σε περίπτωση απόρριψης, υποβολή ένστασης από τον καταρτιζόμενο στον πρόεδρο του ΙΕΚ μέσα σε 10 μέρες. 
7) Υπογραφή σύμβασης μαθητείας Κατά τη διάρκεια της πρακτικής άσκησης οι καταρτιζόμενοι υπάγονται στην ασφάλιση του e-ΕΦΚΑ (πρώην ΙΚΑ - ΕΤΑΜ) μόνο για τον κλάδο του ατυχήματος. Για την ασφάλισή της καταβάλλονται οι προβλεπόμενες από την παρ. 1 του άρθρου 10 του ν. 2217/1994 (Α’ 83) ασφαλιστικές εισφορές, οι οποίες βαρύνουν το φυσικό ή νομικό πρόσωπο (εργοδότης) στο οποίο υλοποιείται η πρακτική άσκηση. (άρθρο 3 παρ.2 ΚΥΑ K5/97484/05.08.2021 (ΦΕΚ 3938/26.08.2021 τεύχος Β') (e-ΕΦΚΑ εγκ.51/359893/20.09.21).




Β.  Σύμφωνα με την αριθμ. 7072/24-06-2026 αίτηση του ασκούμενου της Σ.Α.Ε.Κ. Μπίστα Παναγιώτη-Γεώργιου του Δημητρίου, ο οποίος προσκομίζει βεβαίωση του Σ.Α.Ε.Κ Αμαλιάδας στο οποίο φοιτά, επιθυμεί να πραγματοποιήσει την πρακτική του άσκηση στον Δήμο μας ως Φύλακας Μουσείων και Αρχαιολογικών Χώρων. Ο Δήμος μας δύναται να παρέχει στον ανωτέρω την πρακτική κατάρτιση συναφή με την ειδικότητα φοίτησης την οποία χρειάζεται τοποθετώντας τον στο Λαογραφικό Μουσείο Λεχαινών και στη Δημοτική Βιβλιοθήκη Λεχαινών που συστεγάζονται στις πρώην αποθήκες του ΑΣΟ, με υπεύθυνη του προγράμματος την Καραμπέλη Σοφία, Αν. Προϊσταμένη Διεύθυνσης Κοινωνικής προστασίας, Πολιτισμού, Αθλητισμού και Παιδείας, ειδικότητας ΠΕ Διοικητικού-Οικονομικού.
   Η διάρκεια της πρακτικής άσκησης είναι εξάμηνη , περαιτέρω λεπτομέρειες θα εξειδικευτούν με τη σύμβαση.

   Κατόπιν των ανωτέρω προτείνουμε:

α) Την έγκριση της πρακτικής άσκησης του ασκούμενου της Σ.Α.Ε.Κ. Μπίστα Παναγιώτη-Γεώργιου του Δημητρίου, στο Δήμο μας, στο Λαογραφικό Μουσείο Λεχαινών και στη Δημοτική Βιβλιοθήκη Λεχαινών που συστεγάζονται στις πρώην αποθήκες του ΑΣΟ, με υπεύθυνη του προγράμματος την Καραμπέλη Σοφία, Αν. Προϊσταμένη Διεύθυνσης Κοινωνικής προστασίας, Πολιτισμού, Αθλητισμού και Παιδείας, ειδικότητας ΠΕ Διοικητικού-Οικονομικού. 
 β) Την εξουσιοδότηση του Δημάρχου Ανδραβίδας-Κυλλήνης κ. Λέντζα Ιωάννη του Αναστασίου, για την ολοκλήρωση της Διαδικασίας .

      Παρακαλούμε  για τη λήψη απόφασης.

Ο Αν. Προϊστάμενος
Ανθρώπινου Δυναμικού και Δ.Μ. 


Θεοφιλόπουλος Δημήτρης

